**DOM ZA STARIJE OSOBE**

**"VOLOSKO" OPATIJA**

Andrije Štangera 34

51410 OPATIJA

OIB: 25924713456

 Ur.br.: 2156-80001/U2-1-2024-60

 Opatija, 14. ožujka 2024. godine

**GODIŠNJI IZVJEŠTAJ O IZVRŠENJU FINANCIJSKOG PLANA**

**DOMA ZA STARIJE OSOBE „VOLOSKO“ OPATIJA**

**ZA 2023. GODINU**

1. **UVOD**

Temeljem odredbi članka 86. stavak 1. Zakona o proračunu („Narodne novine“, broj 144/21) proračunski korisnik obvezan je upravljačkom tijelu dostaviti na usvajanje prijedlog godišnjeg izvještaja o izvršenju financijskog plana za proteklo razdoblje, u skladu s Pravilnikom o polugodišnjem i godišnjem izvještaju o izvršenju proračuna i financijskog plana, do 31. ožujka tekuće proračunske godine, nakon čega se dostavlja nadležnom upravnom tijelu.

Temeljem odredbi članka 23. točka 7. Statuta Doma za starije osobe „Volosko“ Opatija Upravno vijeće Doma usvaja izvještaj o izvršenju financijskog plana.

Godišnji izvještaj o izvršenju financijskog plana proračunskog korisnika sadrži opći i posebni dio, obrazloženje i posebne izvještaje.

Izvještaj o izvršenju financijskog plana prati jesu li se i u kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar jedne godine. Podaci koji se iskazuju u tablicama izvještaja o izvršenju financijskog plana iskazuju se za izvještajno razdoblje, uključujući i izvještajno razdoblje prethodne godine, prikazuju izvorni plan odnosno rebalans i tekući plan, indeks ostvarenja za izvještajno razdoblje u odnosu na ostvarenje za izvještajno razdoblje prethodne godine i indeks ostvarenja za izvještajno razdoblje u odnosu na tekući plan za proračunsku godinu. S obzirom da nakon posljednje izmjene i dopune financijskog plana koje je donijelo Upravno vijeće Doma nije bilo preraspodjele sredstava, podaci koji se prikazuju u stupcu rebalans jednaki su tekućem planu.

Obrazloženje godišnjeg izvještaja o izvršenju financijskog plana proračunskog korisnika sastoji se od obrazloženja općeg dijela i obrazloženja posebnog dijela izvještaja o izvršenju financijskog plana.

Posebni izvještaji u godišnjem izvještaju o izvršenju financijskog plana proračunskog korisnika su izvještaj o zaduživanju na domaćem i stranom tržištu novca i kapitala, izvještaj o danim jamstvima i plaćanjima po protestiranim jamstvima, izvještaj o korištenju sredstava fondova Europske unije, izvještaj o danim zajmovima i potraživanjima po danim zajmovima i izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

1. **OPĆI DIO**

Opći dio godišnjeg izvještaja o izvršenju financijskog plana proračunskog korisnika sadrži:

- Sažetak Računa prihoda i rashoda i Računa financiranja,

- Račun prihoda i rashoda i

- Račun financiranja.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka, izvršenih rashoda i izdataka na razini razreda ekonomske klasifikacije, razliku između ukupno ostvarenih prihoda i rashoda te primitaka i izdataka te podatke o prenesenom višku/manjku iz prethodne godine i višku/manju koji se prenosi u sljedeću godinu.

Račun prihoda i rashoda proračunskog korisnika sastoji se od izvještaja o prihodima i rashodima prema ekonomskoj klasifikaciji, izvještaja o prihodima i rashodima prema izvorima financiranja i izvještaja o rashodima prema funkcijskoj klasifikaciji.

Račun financiranja sadrži prikaz primitaka od financijske imovine i zaduživanja i izdataka za financijsku imovinu i otplatu zajmova te razliku između ostvarenih primitaka i izdataka.

**OBRAZLOŽENJE OPĆEG DIJELA IZVRŠENJA FINANCIJSKOG PLANA**

Obrazloženje općeg dijela izvještaja o izvršenju financijskog plana proračunskog korisnika sadrži:

- Obrazloženje ostvarenja prihoda i rashoda, primitaka i izdataka

- Obrazloženje prenesenog manjka odnosno viška financijskog plana

Godišnjim izvještajem o izvršenju financijskog plana Doma za starije osobe „Volosko“ za 2023. godinu utvrđuje se višak prihoda nad rashodima u iznosu od 60.753,34 eura što s prenesenim manjkom iz prethodne godine u iznosu 51.169,63 eura (ostvarenje 2022.g. iznosi 51.169,59 eura, nakon usklađenja zbog konverzije 51.169,63 eura) čini ostvareni višak prihoda i primitaka raspoloživ u sljedećem razdoblju u iznosu od 9.583,71 eura. Indeks ostvarenja prihoda nad rashodima za izvještajno razdoblje u odnosu na tekući plan je 118,73 % na što je utjecalo povećanje cijena smještaja i ručkova samoplataca, kontinuirana popunjenost smještajnih kapaciteta te značajno sudjelovanje Osnivača u sufinanciranju redovne djelatnosti. U odnosu na isto prošlogodišnje financijsko razdoblje ostvareni prihodi nad rashodima veći su za 303,00 %.

Godišnjim izvještajem o izvršenju financijskog plana utvrđeni su ostvareni ukupni prihodi poslovanja u iznosu od 1.750.012,81 eura što je 100,70 % planiranog u izvještajnom razdoblju te za 20,30 % više u odnosu na prošlogodišnje razdoblje.

Ukupni prihodi odnose se na:

* prihode od pomoći u iznosu od 6.434,45 eura što je 100,00 % planiranog, a rezultat je nastavka pomoći Ministarstva s ciljem ublažavanja utjecaja porasta troškova energenata, a temeljem provedbe Javnog poziva od strane MRMSOSP-a. U odnosu na prethodnu godinu indeks ostvarenja veći je za 51,50 % zbog povećanja mjesečnog iznosa subvencije te je obuhvaćena cijela kalendarska godina (pomoć MRMSOSP-a započela je u travnju 2022.g.).
* prihode od imovine – ostvarene kamate po žiroračunu u iznosu od 18,45 eura ili 41,92 % planiranog,
* prihode po posebnim propisima u iznosu od 915.592,54 eura što čini 101,28 % planiranog, a na ostvareni iznos utjecalo je povećanje cijene smještaja i dostave ručkova samoplataca od 01.08.2023. godine kao i ostvarenje naknada štete s naslova osiguranja. U odnosu na prethodnu godinu ostvareni prihod veći je za 12,20 %.
* prihode od pruženih usluga (zakupa poslovnog prostora za aparate za kavu i zakupa dijela nekretnine za reklamni prostor) i donacija u iznosu od 6.606,08 eura što je za 32,15 % više od planiranog, dok povećanje u odnosu na prethodnu godinu bilježi porast u iznosu od 95,49 %.
* prihode od nadležnog proračuna u iznosu od 821.361,29 eura ili 99,88 % planiranog. U odnosu na isto razdoblje prošle godine ostvareno je povećanje prihoda za financiranje redovne djelatnosti od 30,20 %.

Izvještajem o izvršenju financijskog plana Doma „Volosko“ za 2023. godinu utvrđeni su ostvareni ukupni rashodi poslovanja koji su realizirani u iznosu od 1.689.259,47 eura. Navedeni iznos definira ostvarenje od 100,16 % planiranog što je u odnosu na prošlogodišnje financijsko razdoblje više za 17,34 %.

Ukupni rashodi odnose se na:

* rashode za zaposlene u iznosu od 1.006.157,95 eura što je 101,36 % planiranog u izvještajnom razdoblju te 18,47 % više u odnosu na isto financijsko razdoblje prošle godine. Razlog povećanja je povećanje osnovice za obračun plaće, povećanje postotka dodatka za rad nedjeljom, povećanje koeficijenata složenosti poslova određenih radnih mjesta, uvođenje privremenog dodatka na plaću kao i povećanje iznosa regresa i božićnice.
* materijalne rashode koji iznose 616.549,64 eura što je 97,61 % planiranog i u odnosu na isto prošlogodišnje financijsko razdoblje više za 22,71 %. Razlozi povećanja su veći broj službenih putovanja radi stručnih usavršavanja zaposlenika, porast cijena namirnica i energenata, obavljeni sistematski pregledi, prelazak s programa ProFi na Riznicu (OS, SI, materijalno i skladišno poslovanje), veći broj popravaka kao posljedice olujnog nevremena, poplave te dotrajalosti opreme.
* financijske rashode koji iznose 609,24 eura ili 96,25 % planiranog što je za 20,55 % manje u odnosu na realizirano ostvarenje u prethodnom razdoblju.
* naknade građanima iznose 5.713,65 eura ili 95,23 % planiranog i za 5,47 % su manje u odnosu na isto prošlogodišnje razdoblje zbog promjene iznosa mirovine i promjene broja korisnika koji ostvaraju pravo na džeparac.
* rashode za nabavu nefinancijske imovine (sustava vatrodojave u objektu „C“, službenog vozila, te ostale potrebne opreme) koji su ostvareni u iznosu od 60.228,99 eura ili 108,16 % planiranog u izvještajnom razdoblju, a što je za 25,77 % manje u odnosu na isto financijsko razdoblje 2022. godine.
1. **POSEBNI DIO**

Posebni dio godišnjeg izvještaja o izvršenju financijskog plana iskazuje se po programskoj klasifikaciji te sadrži prikaz rashoda i izdataka prikazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje posebnog dijela izvještaja o izvršenju financijskog plana sadrži obrazloženje izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti realizacije tih ciljeva.

**OBRAZLOŽENJE POSEBNOG DIJELA IZVRŠENJA FINANCIJSKOG PLANA**

**NAZIV PROGRAMA: 4302 ZAKONSKI STANDARD USTANOVA SOCIJALNE SKRBI**

A 430204 Redovna djelatnost domova za starije osobe

**POSEBAN CILJ:** 5.2. Visok socijalni standard i dostojanstveno starenje

**MJERA:** 5.2.3. Razvoj mreže institucijskih i izvan institucijskih oblika skrbi za sve društvene skupine

Aktivnost Redovna djelatnost domova za starije osobe realizirana je u iznosu od 1.581.203,68 eura što je 100,18% planiranog. Najveći dio realiziran je iz izvora financiranja 431 - prihodi za posebne namjene te izvora 444 - prihodi za decentralizirane funkcije, a prvenstveno se odnosi na rashode za zaposlene, materijalne rashode te rashode za nabavu nefinancijske imovine (sustav za vatrodojavu u objektu „C“, novo službeno vozilo).

Kroz redovnu djelatnost obavljaju se sljedeće usluge i poslovi u 3 objekta: usluga stanovanja za 122 stanarki i stanara: rad Komisije za prijem i otpust i socijalni rad sa stanarkama i stanarima i rad s rodbinom, radno okupaciona terapija i organizacija slobodnog vremena, briga o zdravlju i njega, pomoć kod osobne higijene i pomoć u obavljanju aktivnosti svakodnevnog života, prehrana (dnevno za sve stanarke i stanare i u 2023. godini dostava obroka za prosječno 58 vanjskih korisnika na području Liburnije), obavljanje pomoćno-tehničkih poslova (održavanje opreme i prostora, popravci u 3 objekta), zaštita na radu, nabava, financijsko računovodstveni poslovi, kadrovski poslovi i sudjelovanje u sustavu kvalitete E-Qalin.

Djelatnost i sve aktivnosti realiziraju se i prate prema unaprijed utvrđenim terminima i redovitom dinamikom dnevno, tjedno, mjesečno, kvartalno, polugodišnje i godišnje ovisno o odjelima i zahtjevima posla.

Evaluacija rada od strane korisnika i rodbine te zaposlenika provodi se na godišnjoj razini, tijekom ljetnih mjeseci.

U razdoblju od siječnja do prosinca 2023. zaprimljeno je 111 zahtjeva za smještaj. S obzirom na vrstu smještaja, predano je 35 zahtjeva za smještaj u stambenom dijelu, a 76 zahtjeva predano je za smještaj u stacionaru. Komisija za prijem i otpust održala je 7 sjednica o kojima su sastavljeni zapisnici. U razdoblju od 01.01. do 31.12.2023. godine u Dom su smještene 34 osobe, 14 muškaraca i 20 žena.

**NAZIV PROGRAMA: 4303 PROGRAMI ŽUPANIJSKIH USTANOVA SOCIJALNE SKRBI** **IZNAD ZAKONSKOG STANDARDA**

T 430302 Radno okupacijske i rekreativne aktivnosti korisnika u domovima za starije osobe

A 430316 Edukacija djelatnika domova za starije osobe

**POSEBAN CILJ:** 5.2. Visok socijalni standard i dostojanstveno starenje

**MJERA:**

5.2.1. Prilagodba socijalnog i zdravstvenog sustava sve starijoj strukturi stanovništva

5.2.3. Razvoj mreže institucijskih i izvan institucijskih oblika skrbi za sve društvene skupine

Radno okupacijske i rekreativne aktivnosti korisnika sufinancirane su od strane Županije u iznosu od 4.645,00 eura što čini 100,00 % planiranog.

Dom za starije osobe „Volosko“ Opatija pridaje veliku važnost radnoj terapiji u životu stanara. Redovito se provode kulturno-zabavne aktivnosti, zdravstveno-edukativne aktivnosti, bibliotekarke aktivnosti, rekreativno-rehabilitacijske aktivnosti kao i igranje društvenih igara i kreativan rad.

Edukacija djelatnika sufinancirana je od strane Županije, a odnosi se na redovne edukacije zaposlenika, izobrazbu u području Javne nabave i edukaciju vezanu za E-Qalin sustav kvalitete te je realizirana u iznosu od 3.399,00 eura ili 100,00 % planiranog u izvještajnom razdoblju.

**NAZIV PROGRAMA: 4306 KAPITALNA ULAGANJA U USTANOVE SOCIJALNE SKRBI**

K 430601 Adaptacija i rekonstrukcija objekata ustanova socijalne skrbi

**POSEBAN CILJ:** 5.2. Visok socijalni standard i dostojanstveno starenje

**MJERA:** 5.2.2. Podizanje infrastrukturnog kapaciteta te poboljšanje kvalitete usluga institucija na području socijalne skrbi

U izvještajnom razdoblju završeno je uređenje dijela okoliša u iznosu 20.011,79 eura ili 99,32 % planiranog. Uređenje prostora za druženje na otvorenom (sjenica) i čvrsta betonska ograda prema dubini u prostoru crkve Sv. Ana za naše stanare ima iznimnu važnost zbog sigurnosti i prilagođenog kretanja u Parku seniora i čini cjelinu uz uređen prostor u pomoćnoj zgradi. Naš okoliš je ugodno i lijepo mjesto druženja s članovima obitelji naših stanara i sugrađanima koji sve više svraćaju.

U 2023. godini uspješno je izvršena i sanacija u dijelu objekta „A“ čime je postignuta funkcionalnost prostora potkrovlja. Lijevo krilo uređeno je za smještaj volontera (djece iz sustava koji žele studirati) dok je desno krilo namijenjeno za pohranu dokumentacije te za spremanje ortopedskih pomagala, sanitetskog materijala te materijala za radno okupacionu terapiju.

1. **POSEBNI IZVJEŠTAJI**

U 2023. godini nije bilo aktivnosti koje su temelj za formiranje posebnih izvještaja. Na dan 01.01. i 31.12.2023. godine nema iskazanih obveza po zaduživanju po dugoročnim kreditima i zajmovima, nema potraživanja po danim jamstava niti plaćanja po protestiranim jamstvima, nema potraživanja iz fondova Europske unije niti obveza za primljene predujmove iz Europske unije, nema evidentiranih potraživanja po danim zajmovima niti potencijalnih obveza po osnovi sudskih sporova.

 Ravnateljica

 \_\_\_\_\_\_\_\_\_\_\_\_\_\_\_\_\_\_\_\_\_\_

 Gordana Saršon, mag. paed.